# Mateixa

La mateixa o copeo o "ball de pagès" o "ball de per llarg", és un dels balls tradicionals més antics de l'illa de Mallorca, en compàs de 6/8, que es balla per parelles o "colles" i que -segons algunes teories- té els seus orígens en la “courante” francesa, i que data de començaments del segle xvi, en la qual les parelles s'esquivaven en un moviment de ziga-zaga. Els moviments típics són laterals: punt simple+punt simple+punt doble o rossegueta. De manera que els moviments laterals són molt llargs.L'agrupació Aires de Muntanya de Selva conserva moltes mateixes polides, amb acompanyament musical i lletres que són gloses mallorquines. A la part de llevant de l'illa tenen una estructura de minué, és a dir damunt una Z imaginària dibuixada en terra, es fan els desplaçaments del punt llis: punt simple+punt doble o rossegueta i, per tant, els moviments laterals són més curts. Es ballen molt a ballades populars de la part de Manacor i el llevant de Mallorca, però són amb acompanyament musical més senzill a base de cantar gloses acompanyades de guitarra i guitarró.
Molt probablement és l'únic ball propi de Mallorca, ja que no apareix en repertoris de ball de territoris propers com ara la península ibèrica o resta d'illes de la mediterrània occidental
Consta de dues parts diferenciades clarament, la primera i única, anomenada "mateixa", d'on pren el nom més habitual i la segona part anomenada "copeo, o copeos" (Amb el mot "copeo" és com també s'anomena al ball complet en alguns indrets).
Es ballen al pla tradicionalment amb l'acompanyament de música instrumentals formades per xeremies, flabiol i tamborí, encara que al llevant hi apareixen la guitarra, el guitarró, el triangle i les castanyoles. Els copeos es ballen a continuació d'aquesta, i en són el seu complement.
Les mateixes presenten aquesta estructura: després d'una introducció instrumental, apareixen les cobles per a una veu i acompanyament instrumental, de quatre versos de set síl·labes amb distintes repeticions.

## Punts d'aquesta:

* Punt de començament (un seguit)
* Rossegueta (entremig opcional només després de la mateixa i abans del copeo)
* Mateixa llisa:
** Amb una passada
** Amb dues passades
** Amb tres passades
** Amb passada per la dreta i per l'esquerra
* Mitja lluna:
** Per darrera
** Per davant
** Per davant i per darrere amb vilafranquera
** Amb un enrevolt
* Vilafranquera:
** Normal o simple
** Amb una passada
** Amb dues passades
** Amb tres passades
** Sempre passant
** Amb la volta de les nines
* La trobada o les nines:
** Per un vent
** Pels dos vents
** Amb vilafranquera
* Dues picades i passada
* Mateixa felanitxera
* La llarga
* La curta
* Les bagues
* Els vuits
* Un enrevolt
* Dos enrevolts
*I a més totes les combinacions o mudances possibles.

## Punts de copeo:

* Rossegueta (un seguit)
* Copeos de Manacor:
** Normal
** Per dos vents
** Per davant i per darrere
** Per darrere i per davant
** Per darrere i per darrere
** Per davant i per darrere amb volta
** Tres coces cap endarrere
** Tres coces per darrere
** Tres coces cap endavant
* Tres punts i un llarg
* Tres punts i un llarg amb enrevolt
* Les bagues
* Els vuits
* Copeo de Sant Llorenç (Dues passades i un enrevolt)
* Un enrevolt
* Dos enrevolts
*I a més totes les combinacions o mudances possibles.

## Referències

* ↑ Francesc Pujol, Joan Amades: Diccionari de la Dansa,dels Entremesos i Dels Instruments de Musica i Sonadors (Institut d'Estudis Catalans) (català)
* ↑ Francesc Xavier Domènech Ferrer: Història i manual per aprendre els balls mallorquins. (Ajuntament de Palma) (català)
* ↑ Adrover Artigues, Maria «Un poc d'història de les Mateixes i els Copeos». La Caramella, núm. 22, Gener-Juny 2010.
* 1 2 Apunts de curs de l'escola de Ball Mallorquí -Mª Dolores Rodriguez-

## Enllaços externs

* Mateixa interpretada pel grup "Els Revetlers" a França
* Mateixa (completa) ballada per en Marc i na Carme
Viccionari